Lisaks Eesti Panga presidendi iga-aastasele ettekandele Riigikogus teeb keskpank Riigikoguga koostööd kohtumiste vormis ning annab Riigikogu liikmete esitatud küsimustele  selgitusi ja kommentaare. Eesti Panga juhid ja spetsialistid kohtuvad regulaarselt Riigikogu rahanduskomisjoniga, et selgitada keskpanga hinnanguid majandusprotsessidele ja arutada majandusarengu sõlmküsimusi.